Dramaattinen käänne Vantaan dinopuistossa – rahoittaja jäädytti sopimuksen 24 tunnin jälkeen

Jurase parkin rahoittaja jäädytti yhteistyön vajaan vuorokauden jälkeen. Juha Salonen

Juha Salonen

Vantaalle kaavaillun dinosauruspuisto Jurase Parkin tarinassa on tapahtunut dramaatinen käänne, kun yhtiön joukkorahoituksesta huolehtiva yhtiö keskeytti dinofirman rahoitushankkeen alkuunsa.

– Kyllä näin on tapahtunut. Olemme jäädyttäneet neuvottelut heidän kanssaan toistaiseksi, Fundenbyme-yhtiön maajohtaja Niclas Ahlströmvahvistaa.

Jurase Park piti vielä maanantaina tiedotustilaisuuden Vantaan Myyrmäessä Tuon tilaisuuden oli tarkoitus toimia lähtölaukauksena 25.1.– 29.2. väliselle ajalle suunnitellulle joukkorahoituskampanjalle.

Kampanjan tavoitteena oli kerätä Jurase Parkille 1,5 miljoonaa euroa joukkorahoituksen turvin.

–On alkanut ilmetä tiettyjä asioita, joita pitää tutkia. Osittain olemme myös tiedotustilaisuuden jälkeen saaneet uutta tietoa, Ahlström toteaa.

Ahlströmin mukaan Fundedbyme ei ole myöskään saanut tarvittavia dokumentteja Jurase Park yhtiöön liittyen.

– Haluamamme dokumentit liittyvät yhtiön talouteen ja henkilöiden taustoihin, hän toteaa.

Ahlström ei halua arvioida, milloin yhteistyötä mahdollisesti jatketaan.

– Odotamme dokumetteja. Mitään päätöksiä ei tehdä ennen sitä. Haluamme suojella itseämme ja sijoittajia, hän sanoo.

– Haluan korostaa, että Jurase park ei ole missään vaiheessa ollut meidöän sivustoillamme. Sinne pääsee vasta, kun kaikki tarvittavat tiedot ovat hallussamme.

Dinopuiston budjetiksi on arvioitu 13 miljoonaa euroa.

Asiasta on kirjoittanut myös Suomen Kuvalehti